GELASIVS Episcopus seruus seruorum Dei, charissimo in Christo fratri Petro Cluniacensi Abbati, eiusque successoribus regulariter substituēdis in perpetuum. Ignem semper in altari ardere, legale præceptum est. Quem Sacerdos, qui Patri iure successerat, supposita lignorum strue, ne deficeret, enutriret. Hoc iamdiu in cordibus nostris Sacerdos verus æterni Patris filius conseruauit: quia  priusquam te in Abbatis officium,  me in Pontificatus ministerium prouexisset, corda nostra dilectionis igne succendit,  charitatem in nobis mutuā custodiuit,  post susceptas ordinationes amplificauit. Vnde nos in his, quę pro Cluniacensis Monasterij salute  quiete postulas, dulcedini tuæ abnuere indignum duximus: ipsa etiam eiusdem loci venerāda religio,  prædecessorum tuorum vita venerabilis, nos ad hæc efficienda compellūt. Pro tua igitur,  fratrum tuorū petitione, vniuersa, quæ prædecessor tuus felicis memoriæ HVGO Abbas in die obitus sui, ita quiete atque pacifice possidebat: vt nullum inde Canonicum iudicium recusaret; tibi  Cluniacensi Monasterio imposterum quiete atque pacifice habenda,  possidenda statuimus. Illam etiam a vobis calumniam Apostolicæ Sedis patrocinio remouemus qua Episcopi pro controuersiis, quæ inter vos  ipsos frequenter emergunt, innocentes homines parrochiarum vestrarum  altercationum expertes, interdictis suis vehementer affligunt. Sane  Abbatias, quas prædecessores nostri Apostolicæ Sedis Pontifices prædecessoribus tuis deliberatione prouida per sua priuilegia commiserūt: nos quoque strenuitati tuę, ac successoribus tuis in eadem religionis obseruantia  dilectione Sedis Apostolicæ permansuris ordinandas committimus, vt per industriam vestram religionis status in eis auxiliante Domino conseruetur, videlicet in Episcopatu Lemouicensi, Abbatiam S. Martialis. In Engolismensi, Abbatiam S. Eparchi. In Sanctonensi, Abbatiam S. Ioannis de Angeriaco. In ciuitate Pictauensi, Abbatiam, quæ dicitur Monasterium Nouum. In Episcopatu Tolosano, Abbatiam Lesatensem. In Caturcēsi, Abbatiam Moysiacensem,  Figiacensem. In Nemausensi, Abbatiam S. Egidij. In pago Aruernensi, Abbatiam Maudiacensem, Tiernensem,  Menatensem. In Episcopatu Augustodunensi, Abbatiam Vizeliacensem. In ciuitate Antissiodorensi, Abbatiam S. Germani. In Episcopatu Cameracensi Abbatiam Vnicurtis. In Rothomagensi, Abbatiam, quæ dicitur Pontesia. In Taruannensi, Abbatiam S. Bertini,  S. Wlmari. In Italia Abbatiam S. Benedicti supra Padum. Ea vero quæ tēporibus nostris per vestram, vel fratrum vestrorum sollicitudinem legitime acquisita sunt, quieta vobis, vestrisque successoribus,  illibata permaneāt. Præterea super illum Dalmaticæ, siue sandaliorum vsum, quem personæ tuæ prædecessor noster sanctæ memoriæ Paschalis Papa nostra potissimum intercessione concessit: hoc tibi singulariter amplioris dilectionis speculum indulgemus, vt quotiens Missas solemnes, vel in populo celebraueris, vsu eorumdem insignium potiaris. Ad hæc, quicquid libertatis, quicquid tuitionis, a prædecessoribus nostris concessum est, nos quoque vobis, vestrisque successoribus pręsentis decreti pagina roboramus. Si quis igitur decreti huius tenore cognito temere, quod absit, contraire tentauerit, Apostolicæ indignationis vltione plectatur, nisi præsumptionem suam digna satisfactione correxerit. Ego GELASIVS Ecclesiæ Catholicæ Episcopus ff. Signum manus meæ, Deus in loco sancto suo. Datum Auinione per manum Grisogoni sanctæ Romanæ Ecclesiæ Diaconi Card. XVII. Cal. Ian. Indict. XII. Dominicæ Incar. anno MCXVIIII. Pontificatus autem domni Gelasij secundi Papæ anno primo.